Sacky Shanghala , fyrrverandi dómsmálaráðherra Namibíu , og James Hatuikulipi , fyrrverandi stjórnarformaður namibísku ríkisútgerðarinnar Fishcor , voru handteknir í morgun í tengslum við rannsókn á spillingu og ætluðum mútugreiðslum í namibískum sjávarútvegi , meðal annars frá Samherja . Frá þessu er greint á vef Namibian Sun en í dag fara fram þing - og forsetakosningar fram í Namibíu . Í Samherjaskjölunum var opinberað að hópur sem inniheldur meðal annars Shangala og Hatuikulipi hefði fengið 1,4 milljarða króna hið minnsta greiddan frá Samherja á undanförnum árum . Auk þess hafi Bernhard Esau , fyrrverandi sjávarútvegsráðherra Namibíu og ráðherra í Angóla fengið greiðslur . Esau var jafnframt handtekinn í síðustu viku í tengslum við sömu rannsókn en honum var þó sleppt úr haldi stuttu síðar . Einnig var kaupsýslumaðurinn Ricardo Gustavo handtekinn en hann var samstarfsmaður Hatuikulipi . Auglýsing Paulus Noa , framkvæmdastjóri ACC , spillingarlögreglunnar í Namibíu , hafði áður staðfest að frændi Hatuikulipi Tamson Hatuikulipi eða Fitty væri einnig leitað en hann er tengdasonur sjávarútvegsráðherrans fyrrverandi , eins og fram kom í Kveiki . Héraðssaksóknari , Fjármálaeftirlitið og skattayfirvöld á Íslandi , eru öll að rannsaka viðskiptahætti Samherja í Namibíu . Þá eru yfirvöld í Noregi einnig að rannsaka ásakanir um skattsvik og peningaþvætti , í tengslum við viðskipti Samherja í Afríku . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .